
సావిత్రి జీవిత కథ ఆధారంగా నాగ్ అశ్విన్ రూపొందిస్తోన్న ‘మహానటి’ చిత్రంలో ఎస్వీ రంగారావుగా విలక్షణ నటుడు మోహన్బాబు కనిపించనున్నారు. టైటిల్ రోల్ను కీర్తి సురేశ్, జెమిని గణేశన్ పాత్రలో దుల్కర్ సల్మాన్ చేస్తున్న ఈ చిత్రంలో సమంత ఓ కీలక పాత్రను పోషిస్తోన్న విషయం తెలిసిందే. ప్రకాశ్రాజ్, ‘అర్జున్రెడ్డి’ ఫేమ్ షాలినీ పాండే కూడా తారాగణంలో ఉన్నారు. తాజాగా ఎస్వీఆర్ పాత్రను మోహన్బాబు పోషించనున్నట్లు నిర్మాతలు తెలిపారు. అక్టోబర్ లేదా నవంబర్లో ఆయన సెట్స్పై అడుగుపెట్టనున్నారు. ప్రతినాయకుడి పాత్రయినా, పౌరాణిక పాత్రయినా, సాత్విక పాత్రయినా, ఎలాంటి పాత్రయినా అతి సునాయాసంగా చేసే గొప్ప నటుడిగా పేరు పొందిన ఎస్వీఆర్గా మోహన్బాబు ఎంపికపై అందరూ హర్షం వ్యక్తం చేస్తున్నారు. ఆయన తప్ప మరో నటుడ్ని ఎస్వీఆర్గా ఊహించలేమనేది నిజం. తెరపై ‘విశ్వనట చక్రవర్తి’ పాత్రలో మోహన్బాబు అభినయం ఎలా ఉంటుందో చూడాల్సిందే! ప్రస్తుతం ‘మహానటి’ సినిమా షూటింగ్ పాలకొల్లులో జరుగుతోంది. సి. అశ్వినీదత్ సమర్పిస్తోన్న ‘మహానటి’ చిత్రాన్ని స్వప్న సినిమా పతాకంపై స్వప్నాదత్ నిర్మిస్తున్నారు.

saavitri jeevita katha aadhaaramgaa nag ashwin roopondistoonna ‘mahanati’ chitramlo eswy rangaraogu vilakshana natudu mohanbabu kanipinchanunnaaru. titil rolnu keerti suresh, jemini ganesan paatralo dulkar salman chestunna ee chitramlo samanta oo keelaka paatranu pooshistoonna vishayam telisinde. prakashraj, ‘arjunreddy’ fame shalini pande kuudaa taaraaganamlo unnaaru. taajaagaa svr paatranu mohanbabu pooshinchanunnatlu nirmaatalu telipaaru. actober leda navambarlo aayana setspie adugupettanunnaru. pratinaayakudi patrayina, pouraanika patrayina, saatvika patrayina, elanti patrayina athi sunayasanga chese goppa natudigaa paeru pondina eswreaunga mohanbabu empikapai andaruu harsham vyaktam chestunnaru. aayana tappa maro natudni eswreaunga oohinchalemanedi nijam. terapai ‘vishwanata chakravarti’ paatralo mohanbabu abhinayam ela untundo chudalsinde! prastutam ‘mahanati’ sinima shooting paalakollulo jarugutondi. si. ashwineedat samarpistonna ‘mahanati’ chitraanni swapna sinima pataakampai swapnadat nirmistunnaaru.